สังคมข่าวหุ้น
*และแล้วฝันร้ายก็เป็นจริง เพราะเมื่อวานนี้ดัชนีตลาดหลักทรัพย์ฯ ร่วงหลุดแนวรับสำคัญ 1,600 จุดแล้ว ลงมาปิด 1,599.54 จุด ลดลง 19.12 จุด หรือ -1.18% มูลค่าการซื้อขาย 56,974 ล้านบาท และดัชนีระดับดังกล่าวถือว่าปิดตลาดต่ำสุดในรอบ 10 เดือน ทำให้หากนับจากที่ดัชนีเคยขึ้นไปสูงสุด 1,841 จุด ในช่วงเดือนมกราคม 2561 ผ่านมาถึงวันนี้ ดัชนีปรับลงมาแล้ว 340 จุด โดยมาจากแรงขายของนักลงทุนต่างชาติล้วน ๆ เลย
29 มิ.ย. 2561

คาเฟอีน
*และแล้วฝันร้ายก็เป็นจริง เพราะเมื่อวานนี้ดัชนีตลาดหลักทรัพย์ฯ ร่วงหลุดแนวรับสำคัญ 1,600 จุดแล้ว ลงมาปิด 1,599.54 จุด ลดลง 19.12 จุด หรือ -1.18% มูลค่าการซื้อขาย 56,974 ล้านบาท และดัชนีระดับดังกล่าวถือว่าปิดตลาดต่ำสุดในรอบ 10 เดือน ทำให้หากนับจากที่ดัชนีเคยขึ้นไปสูงสุด 1,841 จุด ในช่วงเดือนมกราคม 2561 ผ่านมาถึงวันนี้ ดัชนีปรับลงมาแล้ว 340 จุด โดยมาจากแรงขายของนักลงทุนต่างชาติล้วน ๆ เลย
*ประเด็นของปัญหาอยู่ที่ ยังไม่มีใครรับทราบได้ว่า ต่างชาติจะหยุดขายเมื่อไหร่ และรายย่อยที่เข้ามารับซื้อนับจากต้นปีแล้วกว่า 1.2 แสนล้านบาทนั้น ยังจะรับไหวอยู่หรือไม่ เพราะสังเกตว่า แรงซื้อในช่วง 1 เดือนที่ผ่านมาเริ่มแผ่วลง ส่วนนักลงทุนสถาบัน โดยเฉพาะฝั่งกองทุน แม้เงินบนหน้าตักจะยังมีอยู่ แต่ก็น่าจะรอจังหวะในการเข้าซื้อ เพราะหากผลีผลามไปซื้อสวนต่างชาติ อาจจะติดดอยได้ พากันเจ๊งไปหมด
*แนวโน้มทิศทางหุ้นในวันนี้ นักวิเคราะห์ต่างมองว่าอาจจะมีเทคนิเคิลรีบาวด์ได้ แต่ทิศทางระยะยาวนั้น ยังเป็นขาลง ก็คงต้องไปลุ้นว่า ทางภาครัฐจะมีมาตรการอะไรออกมาหรือไม่ เพื่อเร่งปิดกั้นไม่ให้เงินไหลออกเร็วเกินไป (แม้สาเหตุเงินไหลออกจะมาจากปัจจัยต่างประเทศ) อย่างค่าเงินบาทล่าสุดนี้ อ่อนตัวมาอยู่ที่ระดับ 33.00 บาทต่อดอลลาร์สหรัฐแล้ว
*ช่วงหลายเดือนที่ผ่านมาการต่อสู้ระหว่าง “บิ๊ก ป.” และ “บิ๊ก ส.” ที่ส่งคนใกล้ชิดของตนเองเข้าไปนั่งเป็นกรรมการ และประธานบอร์ดในหน่วยงานรัฐวิสาหกิจต่าง ๆ ยังดำเนินการไปอย่างเข้มข้น แต่ดูเหมือนว่า ฝั่งของ “บิ๊ก ส.” จะได้รับชัยชนะเหนือกว่า ไม่วาจะเป็นฝั่งของ ปตท. การบินไทย กรุงไทย และยังมีหน่วยงานอื่น ๆ อีก ล้วนเป็นคนของ “บิ๊ก ส.” เข้าไปนั่งบริหาร ยอมรับเลย ของเขาแรงจริง ๆ
*แมนพงศ์ เสนาณรงค์ มาตามนัด พร้อมรับตำแหน่งรองผู้จัดการดูแลงานด้านผู้ออกหลักทรัพย์ และอีกคนมาจากแบงก์ไทยพาณิชย์ คือ “อภิศักดิ์ เกี่ยวการค้า” เป็นรองผู้จัดการดูแลงานด้านการเงินการลงทุน นี่หากว่า สมิทธ์ พนมยงค์ ซีอีโอ ตอบรับตำแหน่งนี้ด้วย ก็จะเป็น “ไทยพาณิชย์คอนเน็กชั่น” สมบูรณ์แบบ เพราะ “ภากร ปีตธวัชชัย” กรรมการและผู้จัดการ ตลาดหลักทรัพย์ฯ คนปัจจุบัน ก็มาจากไทยพาณิชย์เช่นกัน
*พูดถึง สมิทธ์ พนมยงค์ ล่าสุด มีข่าวว่า เจ้าตัวยื่นหนังสือลาออกจาก บลจ.ไทยพาณิชย์ แล้ว และจะหันไปทำธุรกิจด้านพลังงาน มีผลในช่วงสิ้นเดือน ก.ค.นี้ ส่วนตำแหน่งนายกสมาคม บลจ. ก็คงต้องมีการสรรหากันใหม่ และผ่านมาถึงตอนนี้ยังมองไม่ออกว่าจะเป็นแคนดิเดต รอลุ้นกันต่อไป
*บมจ.ท่าอากาศยาน หรือ AOT ในรอบ 8 เดือนของปี 2560/2561 (ต.ค. 2560- พ.ค. 2561) เมื่อเทียบกับช่วงเดียวกันของปีก่อนมีผู้โดยสารใช้บริการท่าอากาศยาน 6 แห่งของ ทอท. จำนวน 95,536,222 คน เพิ่มขึ้น 9.88% ส่วนตัวเลขคาดการณ์ตลอดทั้งปีจะอยู่ที่ 9-10% ขณะที่ราคาหุ้น AOT ยังร่วงไม่หยุด หลังหลุด 70 บาทลงมา ล่าสุด เมื่อวานนี้ระหว่างวันมีกระเด้งขึ้นมาได้บ้าง แต่พอปิดตลาดกลับมาเสมอตัว 63.00 บาท ซึ่งราคานี้ต่ำกว่าราคาเป้าหมายที่เป็นค่าเฉลี่ยของโบรกฯ ซึ่งอยู่ที่ 70 บาท แต่อย่างว่าแหละ ต่างชาติเทขายออกมาอย่างหนัก รับยังไงก็ไม่อยู่
*นอกจากเรื่อง IFEC ที่ ก.ล.ต.กำลังตามไล่เช็กบิลแล้ว ล่าสุด ได้สั่งให้กรรมการบริษัท อินเตอร์แนชั่นเนิลเอนจีเนียริง จำกัด (มหาชน) หรือ IEC ให้ “ภูริช นานาวราทร” และ “พลโทวัฒนา เพ็ชรมงคล” ชี้แจงกรณีไม่เข้าร่วมประชุมคณะกรรมการเพื่อแก้ไขปัญหาเร่งด่วนของกิจการ ซึ่งอาจเข้าข่ายไม่เป็นการปฏิบัติหน้าที่ตามมาตรา 89/7 แห่งพระราชบัญญัติหลักทรัพย์และตลาดหลักทรัพย์ พ.ศ. 2535